text: 13. umfar: Flestu dystirnir verða spældir leygardagin
text: #000001
text: 13. umfar í Betrideildini hjá monnum fer av bakkastokki longu klokkan 13 leygardagin. Country Festivalurin er í Sørvági, og á sjálvum vøllinum á Dungasandi eru 07 Vestur og Víkingur høvuðssnøvnini.Um 07 Vestur vinnur, kann tað gerast eitt tætt stríð um 4.plássið, ið helst gevur atgongd til evropeiskan fótbólt næsta ár. Í løtuni er Víkingur fimm stig frammanfyri júst 07 Vestur.Skráin um vikuskiftið (Skíggjamynd: FSF)Tríggir aðrir dystir eru ásettir leygardagin. Hetta hongur partvíst saman við, at landliðssteðgur verður.KÍ er risafavorittur heima móti TB, men hevur havt avbjóðingar av millum øðum EB/Streymi, ÍF og AB við Djúpumýru í ár - alt eitt-málssigrar. EB/Streymur og B68 spæla ein lykladyst, í mun til at renna undan niðurflytingarstríðnum. Við sigrinum hjá TB sunnudagin er hetta stríðið harðnað.Í Gundadali er grannauppgerð, og í mun til stigatalvuni er hetta eitt stríð um at vera fyrsti avbjóðari hjá KÍ. HB er frammanfyri og hevur yvirtakið á B36 í innanhýsis dystum, um hugt verður frá nú av og fýra ár aftur.Ein dystur er á skránni sunnudagin seinnapartin. AB skal vinna á ÍF fyri at fáa nakað av sambandi til bólkin omanfyri seg. Tað hevur gingið striltið hjá ÍF at fáa stig í ár, men AB hevur bert eitt.
text: #000004
text: Brandur skoraði sítt fyrsta mál fyri Fredrikstad
text: #000011